虛擬實境泛指用電腦模擬出一個虛擬世界俾用家體驗。喺廿一世紀初，vr嘅標準做法係俾用家戴住個vr頭罩－個頭罩會向用家對眼顯示個虛擬世界嘅影像，而且個罩仲內置咗感應器曉感應用家嘅郁動，所以每當用家郁嗰陣，vr裏面嘅景物就會跟住郁，令用家覺得自己好似真係置身响個虛擬世界入面噉。